RMK metsamajanduse osakonna turundusjuht Ulvar Kaubi tõi elektriülekandeliinide valdajaga alustatud koostöö puhul positiivsena välja ühtse ja süsteemse lähenemise, sest üle vaadatakse kõik riigimetsa läbivad kõrgepingeliinide kaitsevööndid. RMK haldab umbes 40% Eesti Vabariigi metsadest,  elektriliinide kaitsevööndis asub hinnanguliselt 450 000 tihumeetrit metsa. Meie peamine eesmärk on seda metsa mitte maha raiuda, vaid hooldada, sõnas Kaubi. Samas saame aru häireteta elektriülekande tagamise olulisusest ning vajadusest teha kriitilisemates kohtades ka läbimõeldud raietöid, lisas ta.     OÜ Põhivõrk on põhiline Eestis asuvate 110-330 kV elektriülekandeliinide valdaja. Põhivõrk kannab elektrit üle elektrijaamadelt jaotusvõrkudele ja suurtarbijatele, ühendades Eesti  elektrisüsteemi naaberelektrisüsteemidega ja tagades Eesti elektrienergia bilansi. OÜ Põhivõrk loodi Eesti Energia ASi baasil 1. aprillil 2004.